Държавен вестник, бр. 73, 2010 г., стр. 13

БРОЙ  73	
Д Ъ Р Ж А В Е Н  В Е С Т Н И К 	
СТР.  13  
Чл. 48. (1) Търговска дейност с боеприпаси 
със стоманен сърдечник, боеприпаси по чл. 5, 
ал. 1, т. 4 и заглушители за оръжия може да 
се осъществява само между лица, получили 
разрешение за производство, търговия и/или 
транспортиране при внос или износ по реда 
на този закон.
(2) Забранява се:
1. продажбата на фойерверки от категория 
1 на лица под 12 години, от категория 2 – на 
лица под 16 години, и от категория 3 – на 
лица под 18 години;
2. търговията с видимо повредени пиротех­
нически изделия или в разкъсана най-малка 
стандартна производствена опаковка;
3. търговията и продажбата на снарядени 
боеприпаси по чл. 6, ал. 5. 
Чл. 49. (1) При организиране на търговски 
изложения на взривни вещества за граждански 
цели, оръжия, боеприпаси и пиротехнически 
изделия организаторът на изложението е 
длъжен да спазва изискванията за физическа 
защита на строежите съгласно Закона за ус­
тройство на територията.
(2) В търговско изложение участие могат 
да вземат само лица, получили разрешение за 
производство, търговия или транспортиране 
при внос или износ по реда на този закон.
(3) На търговското изложение могат да се 
представят и съхраняват единични бройки 
оръжия и единични най-малки стандарт­
ни производствени опаковки боеприпаси и 
пиротехнически изделия, върху които има 
нанесено видимо обозначение, което недву­
смислено показва, че те не са предназначени 
за продажба. Когато обозначението не може 
да се нанесе върху изделието, се нанася върху 
опаковката му.
(4) Забранява се продажбата на място на 
взривни вещества за граждански цели, оръ­
жия, боеприпаси и пиротехнически изделия 
за времето на провеждане на търговското 
изложение.
(5) Организаторът на търговското изло­
жение е длъжен в едномесечен срок преди 
започване на изложението да уведоми начал­
ника на съответното РУ на МВР, на чиято 
територия ще се провежда изложението, да 
представи списък на всички участници и 
копие от договор с лице, получило лиценз 
да извършва охранителна дейност по реда 
на Закона за частната охранителна дейност. 
Когато охраната на мястото на провеждане 
на търговското изложение се осъществява 
от служители на организатора, се представя 
копие от удостоверението за регистрация, 
издадено по реда на Закона за частната ох­
ранителна дейност.
Г л а в а  ч е т в ъ р т а
ПРИДОБИВАНЕ, СЪХРАНЕНИЕ, НОСЕНЕ 
И УПОТРЕБА НА ВЗРИВНИ ВЕЩЕСТВА, 
НА ОРЪЖИЯ, НА БОЕПРИПАСИ И НА 
ПИРОТЕХНИЧЕСКИ ИЗДЕЛИЯ
Раздел I
Общи положения
Чл. 50. (1) Физически и юридически лица, 
регистрирани като търговци по смисъла на 
Търговския закон, и културни организации по 
смисъла на Закона за закрила и развитие на 
културата могат да придобиват взривни веще­
ства и пиротехнически изделия, с изключение 
на фойерверки от категория 1, чрез закупуване, 
по наследство, чрез дарение или замяна след 
получаване на разрешение за придобиване, 
издадено от директора на ГДОП на МВР или 
от оправомощено от него длъжностно лице, 
или от началника на РУ на МВР по местона­
хождение на обекта за съхранение. 
(2) Български граждани, граждани на други 
държави членки, пребиваващи на територията 
на Република България, граждани на трета 
държава, постоянно пребиваващи на терито­
рията на Република България, и юридически 
лица с нестопанска цел, регистрирани по реда 
на Закона за юридическите лица с нестопанска 
цел, могат да придобиват само по наследство 
взривни вещества и пиротехнически изделия, 
с изключение на фойерверки от категория 1, 
след получаване на разрешение за придобива­
не, издадено от директора на ГДОП на МВР 
или от оправомощено от него длъжностно 
лице, или от началника на РУ на МВР по 
местонахождението на обекта за съхранение. 
(3) Лицата по ал. 1 и 2 могат да придо­
биват огнестрелни оръжия и боеприпаси за 
тях чрез закупуване, дарение, замяна или по 
наследство след получаване на разрешение 
за придобиване, издадено от директора на 
ГДОП на МВР или от оправомощено от него 
длъжностно лице, или от началника на РУ 
на МВР по местонахождението на обекта 
за съхранение или по постоянния адрес на 
физическото лице.
(4) При наследяване на изделията по 
ал. 1 – 3 наследникът в 14-дневен срок от 
приемане на наследството подава заявление 
по образец до директора на ГДОП на МВР 
или до началника на РУ на МВР по место­
нахождението на обекта за съхранение или 
по постоянния си адрес за издаване на раз­
решение за придобиване.
(5) При отсъствие на началника на РУ на 
МВР съответното разрешение се издава от 
оправомощено със заповед на министъра на 
вътрешните работи длъжностно лице.
Чл. 51. (1) Физически лица, пребиваващи на 
територията на друга държава членка, физи­
чески и юридически лица, регистрирани като 
търговци, и юридически лица с нестопанска